รัฐบาลไทย-ข่าวทำเนียบรัฐบาล-นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ทำหน้าที่หัวหน้าคณะผู้แทนไทย เข้าร่วมการประชุมคณะกรรมการร่วมสำหรับความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง
วันพุธที่ 13 ธันวาคม 2566
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ทําหน้าที่หัวหน้าคณะผู้แทนไทย เข้าร่วมการประชุมคณะกรรมการร่วมสําหรับความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ําโขง
...
นายสุรพงษ์ ปิยะโชติ รัฐมนตรีช่วยว่าการกระทรวงคมนาคม ทําหน้าที่หัวหน้าคณะผู้แทนไทย เข้าร่วมการประชุมคณะกรรมการร่วมสําหรับความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ําโขง ระดับรัฐมนตรี (Greater Mekong Subregion Cross Border Transport Facilitation Agreement Joint Committee : JC GMS CBTA) ครั้งที่ 8 จัดขึ้น ณ เมืองไหโข่ว มณฑลไห่หนาน สาธารณรัฐประชาชนจีน ผ่านระบบการประชุมทางไกล ร่วมด้วยรัฐมนตรีด้านการขนส่งของกัมพูชา จีน สปป.ลาว เมียนมา และเวียดนาม โดยมี นายสรพงศ์ ไพฑูรย์พงษ์ รองปลัดกระทรวงคมนาคม (หัวหน้ากลุ่มภารกิจด้านการขนส่ง) นายจิรุตม์ วิศาลจิตร อธิบดีกรมการขนส่งทางบก ผู้แทนกรมทางหลวง กองการต่างประเทศ สํานักงานปลัดกระทรวงคมนาคม กระทรวงการต่างประเทศ สํานักงานสภาพัฒนาการเศรษฐกิจและสังคมแห่งชาติ และกรมศุลกากร ร่วมการประชุม ในวันที่ 13 ธันวาคม 2566 โดยที่ประชุมรับทราบผลการประชุมเจ้าหน้าที่อาวุโส NTFC เมื่อวันที่ 12 ธันวาคม 2566 มีสาระสําคัญ ประกอบด้วย การขยายระยะเวลาการมีผลบังคับใช้ของบันทึกความเข้าใจว่าด้วยการดําเนินการตามความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ําโขง “ระยะแรก” การกลับมาเดินรถอีกครั้ง (Relaunch) ภายใต้บันทึกความเข้าใจ “ระยะแรก” การรับทราบความคืบหน้าของฝ่ายจีนสําหรับการลงนามบันทึกความเข้าใจว่าด้วยการเปิดเส้นทางการขนส่งระหว่างประเทศและจุดข้ามแดนเพิ่มเติมภายใต้พิธีสาร 1 ของความตกลง GMS CBTA และการร่วมกันพิจารณาแผนดําเนินงานระหว่างปี 2567 - 2671
รัฐมนตรีช่วยว่าการกระทรวงคมนาคม ได้ร่วมให้การรับรองแถลงการณ์ร่วมการประชุมคณะกรรมการ ร่วมสําหรับความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ําโขง ระดับรัฐมนตรี ครั้งที่ 8 โดยมีสาระสําคัญ ดังนี้
1) การขยายระยะเวลาการสิ้นสุดของการมีผลบังคับใช้ของการดําเนินการตามบันทึกความเข้าใจ “ระยะแรก” ออกไปอีก 3 ปี เริ่มตั้งแต่วันที่ 1 มกราคม 2567 - 31 ธันวาคม 2569
2) การกลับมาเดินรถอีกครั้ง (Relaunch) ภายใต้บันทึกความเข้าใจ “ระยะแรก” ในวันที่ 1 เมษายน 2567
3) การประกาศความสําเร็จของการลงนามบันทึกความเข้าใจว่าด้วยการเปิดเส้นทางการขนส่งระหว่างประเทศและจุดข้ามแดนเพิ่มเติมภายใต้พิธีสาร 1 ของ GMS CBTA เสร็จสิ้นสมบูรณ์ และมีผลใช้บังคับทันทีในวันที่ 13 ธันวาคม 2566
4) การรับรองแผนดําเนินงานระหว่างปี 2567 - 2671 ซึ่งประกอบด้วยกิจกรรมและการประชุม ที่สําคัญ เช่น การกลับมาเดินรถอีกครั้ง (Relaunch) ภายใต้บันทึกความเข้าใจ “ระยะแรก” กําหนดการประชุมคณะอนุกรรมการด้านการขนส่งคู่ขนานกับการประชุมคณะอนุกรรมการด้านศุลกากร ภายใต้ความตกลง GMS CBTA ช่วงเดือนมีนาคม 2567 การออกใบอนุญาตขนส่งระหว่างประเทศและเอกสารนําเข้าชั่วคราว การแจ้งเวียนหมายเลขทะเบียนรถให้กับประเทศสมาชิก การพิจารณาเพิ่มเส้นทางขนส่งระหว่างประเทศภายใต้พิธีสาร 1 ของ GMS CBTA การปรับปรุงความตกลง GMS CBTA ในอนาคต เป็นต้น
ทั้งนี้ การขยายระยะเวลาการสิ้นสุดของการมีผลบังคับใช้ของการดําเนินการตามบันทึกความเข้าใจ “ระยะแรก” จะส่งผลให้ผู้ประกอบการขนส่งระหว่างประเทศของไทยและประเทศสมาชิกอนุภูมิภาคลุ่มแม่น้ําโขง สามารถทําการเดินรถเพื่อขนส่งสินค้าและผู้โดยสารระหว่างกัน ซึ่งจะช่วยส่งเสริมการพัฒนาการค้าชายแดนและการขยายตัวทางเศรษฐกิจตามแนวระเบียงเศรษฐกิจในอนุภูมิภาค